Enrique San Pedro

**Enrique San Pedro** S.J. (født 9. mars 1926 i Havana i Cuba, død 17. juli 1994 i Miami i USA) var en kubansk-amerikansk ordensprest og katolsk biskop av Brownsville.
## Liv og virke
### Bakgrunn
Enrique San Pedro vokste opp på Cuba og var ett av fire barn til María Antonia Fornaguera og Enrique San Pedro y Xiques.

San Pedro studerte ved *Colegio de Belén* gikk inn i jesuittordenens novisiat ved *Escuela Apostólica y Seminario Menor* i Sagua la Grande, i Cienfuegos i Cuba den 7. desember 1941. Etter to års novisiat studerte han gresk og latin i Havana og i Salamanca i Spania, der han tok mastergrad i klassisk litteratur. Så fulgte tre års filosofi ved *Comillas pavelige universitet* i Spania. San Pedro ble sendt til Manila på Filippinene for å studere mandarin, tagalog og vietnamesisk. Der underviste han samtidig i sosialfag og latin. San Pedro studerte også teologi i Baguio på Filippinene.

### Jesuittprest
Enrique San Pedro mottok ordinasjonssakramentet den 18. mars 1957 av titulærbiskop William Brasseur C.I.C.M., apostolisk vikar av *Mountain Provinces (Montagnosa)* i Filippinene. 

San Pedro dro til Sør-Vietnam og underviste ved *Pius X Pontifical College* i Da Lat. Han virket også ved *St. Francisco Javier studentsenter* i Huế. I mars 1975, ved avslutningen av Vietnamkrigen, ble han utvist fra landet av den nye vietnamesiske regjering.

Enrique San Pedro kom til USA på slutten av 1970-tallet. Han dro til Miami for å besøke foreldrene sine og ble assistentpastor ved *St. Raymond's Parish*, og underviste periodisk klasser ved *Belen Jesuit Preparatory School* i Miami fra 1977 til 1986. Han var gjesteprofessor ved *St. Vincent de Paul Regional Seminary* i Boynton Beach i Florida og ved jesuittseminaret i Den dominikanske republikk (1976–1977). 

San Pedro ba sine jesuittoverordnede om å bli utsendt igjen som misjonær; de sendte ham til Suva i Fijiøyene (1978–1980).

### Hjelpebiskop i Galveston-Houston
Pave Johannes Paul II utnevnte ham til titulærbiskop av *Siccesi* og hjelpebiskop i Galveston-Houston den 1. april 1986. Han ble ordinert til biskop av biskopen av Galveston-Houston, Joseph Anthony Fiorenza, den 29. juni samme år; medkonsekratorer var erkebiskopen av Miami, Edward Anthony McCarthy, og Agustín Román Rodríguez, hjelpebiskop i Miami.
### Koadjutorbiskop av Brownsville
13. august 1991 ble han utnevnt til koadjutorbiskop av Brownsville og innsatt den 26. september samme år..

### Biskop av Brownsville
Med John Joseph Fitzpatricks fratredelse den 30. november 1991, etterfulgte han ham som biskop av Brownsville.

Enrique San Pedro døde i Miami den 17. juli 1994, i en alder av 68 år.

## Episkopalgenealogi
Hans episkopalgenealogi er:

* Kardinal Scipione Rebiba (1504–1577)
* Kardinal Giulio Antonio Santori (1532–1602) * bispeviet 1566
* Kardinal Girolamo Bernerio (1540–1611) *1586
* Erkebiskop Galeazzo Sanvitale (1566–1622) *1604
* Kardinal Ludovico Ludovisi (1595–1632) *1621
* Kardinal Luigi Caetani (1595–1642) *1622
* Kardinal Ulderico Carpegna (1595–1679) *1630
* Kardinal Paluzzo Paluzzi Altieri degli Albertoni (1623–1698) *1666
* Pave Benedikt XIII (1649–1730) *1675
* Pave Benedikt XIV (1675–1758) *1724
* Kardinal Enrico Enríquez (1701–1756) *1743
* Erkebiskop Manuel Quintano Bonifaz (1698–1774) *1749
* Kardinal Buenaventura Córdoba Espinosa de la Cerda (1724–1777) *1761
* Kardinal Giuseppe Maria Doria Pamphilj (1751–1816) *1773
* Pave Pius VIII (1761–1830) *1800
* Pave Pius IX (1792–1878) *1827
* Kardinal Alessandro Franchi (1819–1878) *1856
* Kardinal Giovanni Simeoni (1816–1892) *1875
* Kardinal Antonio Agliardi (1832–1915) *1884
* Kardinal Basilio Pompilj (1858–1931) *1913 
* Kardinal Adeodato Giovanni Piazza (1884–1957) *1930
* Kardinal Luigi Raimondi (1912–1975) *1954
* Erkebiskop Patrick Fernández Flores (1929–2017) *1970
* Biskop Joseph Anthony Fiorenza (1931–) *1979
* Biskop *Enrique San Pedro* (1926–1994 *1986

## Referanser